Zaim Muzaferija

**Zaim Muzaferija** (1923 - 2003) je bio bosansko-hercegovački filmski, televizijski i pozorišni glumac. Radio je i kao profesor njemačkog i francuskog jezika.

## Biografija
Tokom Drugog svjetskog rata član antifašističkog pokreta, hapšen 1942. godine. Poslije oslobođenja počeo se amaterski baviti glumom a prvu profesionalnu ulogu ostvario je 1961. godine u filmu Veljka Bulajića "Uzavreli grad". Za tu ulogu nagrađen je na filmskom festivalu u Puli specijalnom nagradom. Na istom festivalu je nagrađen Zlatnom arenom za svoju ulogu u filmu "Stanica običnih vozova" (1990) Nenada Dizdarevića.

Kao epizodista i tumač karakternih uloga, igrao je u preko 100 filmskih i televizijskih projekata. Na festivalu glumačkih ostvarenja u Nišu 1968. godine nagrađen je za uloge u filmovima "Praznik" (1967) Đorđa Kadijevića i "Mali vojnici" (1967) Bahrudina Bate Čengića. Sa Batom Čengićem je sarađivao i u TV drami "Jagoš i Uglješa", te u filmovima "Slike iz života udarnika" (1972), "Pismo-glava" (1983) i "Gluvi barut" (1990).

Posebno zanimljive glumačke kreacije ostvario je u pozorišnim predstavama na profesionalnim scenama širom Bosne i Hercegovine, kao što su one u tri "Hasanaginice" Alije Isakovića, Mustafe Nadarevića i Nijaza Alispahića, zatim u "Dervišu i smrti" Meše Selimovića - u režiji Nijaza Alispahića, te u "Hamdibegu" Harisa Silajdžića i "Šehidu" Zilhada Ključanina.

60 godina umjetničkog rada obilježio je nastupajući u pozorišnoj predstavi svog sina Jesenka Muzaferije "1001 bošnjački dan".

U svom posljednjem intervjuu, koji je dao za list Oslobođenje, definisao je svojih 60 godina rada rečenicom: "Moj krug se zatvara". 
Samo četiri mjeseca poslije, 5. novembra 2003. godine, Zaim Muzaferija je umro u krugu svoje porodice u Visokom.

Osim glumom Muzaferija se bavio i pisanjem poezije. Tokom agresije na Bosnu i Hercegovinu pisao je dnevnik i poeme o ratu koje je recitovao širom svijeta, u Londonu, Milanu, Amsterdamu, Nürnbergu, te istovremeno pomagao na razne načine borcima ARBiH u i oko Visokog.

U Visokom se od 2003. godine redovno održava manifestacija "Dani Zaima Muzaferije" gdje se održavaju promocije kataloga, razne izložbe, pozorišne predstave, kao i okrugli stolovi te premijere najvnovijih filmskih uradaka u Visokom.

# Lista (2001) (TV) 
# Ratnici (1999) (TV) 
# Savršeni krug (1997) 
# Prokleta je Amerika (1992) 
# Tetoviranje (1991) 
# Bračna putovanja (1991)
# Đuka Begović (1991) 
# Ovo malo duše (1991) 
# Sa 204-272 (1991) (TV)
# Sarajevske priče (1991) (TV) 
# Gluvi barut (1990) 
# Adam ledolomak (1990) 
# Aleksa Šantić (film) (1990) (mini) TV serija
# Gavre Princip - Himmel unter Steinen (1990)
# Stanica običnih vozova (1990)
# Kuduz (1989)
# Žena s krajolikom (1989)
# Kuća pored pruge (1988) 
# Strategija svrake (1987)
# Ovo malo duše (1986) (TV) 
# Učini to svojski (1986) (TV)
# Otac na službenom putu (1985) 
# Brisani prostor (1985) TV serija 
# Pismo - Glava (1983)
# Igmanski marš (1983)
# 13. jul (1982)
# Miris dunja (1982) 
# Odumiranje medjeda (1982) (TV)
# Smrt gospodina Goluže (1982) 
# Gazija (1981)
# Pad Italije (1981)
# Život piše romane ali nema ko da ih čita (1981)
# Husinska buna (1980) (TV)
# Izgubljeni zavičaj (1980)
# Tren (1980) (mini) TV serija
# Bife 'Titanik' (1979) (TV) 
# Čovjek u neispravnom stanju (1979)
# Nevjeste dolaze (1978) (TV) 
# Pogled u noć (1978)
# Tren (1978) 
# Hajdučka vremena (1977) 
# Hajka (1977)
# Gosti i radnici (1976) (TV) 
# Jagos i Ugljesa (1976) (TV)
# Doktor Mladen (1975)
# Žena s krajolikom (1975) (TV)
# Slike iz života udarnika (1972)
# Dan duži od godine (1971)
# Klopka za generala (1971)
# Ovčar (1971)
# Lisice (1970)
# Karađoz (1970) TV serija
# Bitka na Neretvi (1969)
# Gravitacija ili fantastična mladost činovnika Borisa Horvata (1968)
# Opatica i komesar (1968)
# Pohod (1968)
# Ram za sliku moje drage (1968) 
# Deca vojvode Smita (1967)
# Diverzanti (1967)
# Kaja, ubit ću te! (1967) 
# Mali vojnici (1967)
# Praznik (1967)
# Glineni golub (1966)
# Nikoletina Bursać (1964)
# Mačak pod šljemom (1962)
# Uzavreli grad (1961)

## Relevantni linkovi
* Film
* Popis glumaca

## Vanjske veze
* 
* Intervju, Zaim Muzaferija o sebi